未知作者
【双调】雁儿落过得胜令_燕莺语
燕莺语喧，媚景致真堪羡。梨花开白玉蕊，杨柳吐黄金线。
人醉杏花天，仕女戏秋千。四季春为贵，风流除禁烟。思贤，幸遇重相见；
姻缘，心坚石也穿。
正炎天暑气暄，近石枕藤床簟。喜浮瓜沉李香，堪散发摇亻丸扇。
避暑赏荷莲，时遇太平年。柳外兰舟过，鸳鸯绿水边。思贤，幸遇重相见；
姻缘，心坚石也穿。
景清幽图画妍，山翠色更经变。金风吹梧叶凋，促织儿声相怨。
时遇晓霜天，黄菊绽金钱。红叶胭脂染，黄花山径边。思贤，幸遇重相见；
姻缘，心坚石也穿。
雾沉沉瑞霭偏，昏惨惨寒云战。滚团团柳絮飞，斗纷纷梨花片。
正是风雪酒家天，宝鼎内龙涎。暖阁红炉坐，金杯捧玉船。思贤，幸遇重
相见；姻缘，心坚石也穿。
青旗绕画竿，玉臂鸣牙板。花藏卖酒家，烟锁垂杨岸。紫燕语声喧，黄鹂韵
绵蛮。唤觉东君梦，春光图画看。春残，酿酒无何限；对狼山，乾坤一醉间。榴
花红照眼，杨柳青迷岸。荷舒翡翠盘，梅结黄金弹。避暑画楼间，纨扇葛巾单。
陌上锄田汉，檐花背上干。清闲，时复衣沾汗；对狼山，松风六月寒。西风落日
寒，老树昏鸦晚。白古渡湾，衰草黄芦岸。归雁落沙滩，天边断云残。剑锋齐
排绿，枫林偏染丹。凭栏，莫向江桥看；对狼山，描来图画间。冬深草木干，云
冷江天晚。一天玉树残，六出琼花散。何处觅蓝关，低压暮城寒。玉琢峰高下，
良工画笔难。云间，剑插银光灿；对狼山，偏宜雪里看。叹光阴似水流，看日月
如翻手。论颜回岂少年，算彭祖非长寿！
恰才风雨替花愁，今日早霜降水痕收。拈指冬临夏，须臾春又秋。凝眸，尧
舜殷汤纣；回头，梁唐晋汉周。　指甲摘
宜将斗草寻，宜把花枝浸。宜将绣线寻，宜把金针纟任。宜操七弦琴，宜结
两同心。宜托腮边玉，宜圈鞋上金。难禁，得一掐通身沁；知音，治相思十个针。